CELEX: 31992R3337
Language: el
Date: 1992-11-16 00:00:00
Title: Κανονισμός (ΕΟΚ) αριθ. 3337/92 του Συμβουλίου της 16ης Νοεμβρίου 1992 για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή

Avis juridique important

|

31992R3337

Κανονισμός (ΕΟΚ) αριθ. 3337/92 του Συμβουλίου της 16ης Νοεμβρίου 1992 για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή  

Επίσημη Εφημερίδα αριθ. L 336 της 20/11/1992 σ. 0002 - 0002 Φινλανδική ειδική έκδοση: Κεφάλαιο 3 τόμος 46 σ. 0015  Σουηδική ειδική έκδοση: Κεφάλαιο 3 τόμος 46 σ. 0015 

ΚΑΝΟΝΙΣΜΟΣ (ΕΟΚ) αριθ. 3337/92 ΤΟΥ ΣΥΜΒΟΥΛΙΟΥ  της 16ης Νοεμβρίου 1992  για τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου  απολαύουν της ενισχύσεως στην παραγωγήΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), και ιδίως το άρθρο 12 παράγραφος 4,  την πρόταση της Επιτροπής,  Εκτιμώντας:  ότι το άρθρο 12 παράγραφος 3 του κανονισμού (ΕΟΚ) αριθ. 1696/71 προβλέπει ότι στις περιοχές της Κοινότητας που οι αναγνωρισμένες ομάδες παραγωγών είναι σε θέση να εξασφαλίσουν στα μέλη τους ένα δίκαιο εισόδημα και να πραγματοποιήσουν μια ορθολογική  διαχείριση της προσφοράς, η ενίσχυση στην παραγωγή χορηγείται σ' αυτές τις ομάδες- ότι πίνακας των περιοχών αυτών εμφαίνεται στο παράρτημα του κανονισμού (ΕΟΚ) αριθ. 1981/82 (2)-  ότι η εξέταση των στοιχείων που δόθηκαν από τη Γερμανία οδηγεί στη διαπίστωση ότι νέες περιοχές πληρούν τους όρους που προβλέπονται στο άρθρο 12 του κανονισμού (ΕΟΚ) αριθ. 1696/71 από τη συγκομιδή του έτους 1991- ότι θα πρέπει να τροποποιηθεί ανάλογα ο  κανονισμός (ΕΟΚ) αριθ. 1981/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον πίνακα που εμφαίνεται στο παράρτημα του κανονισμού (ΕΟΚ) αριθ. 1981/82, προστίθενται οι περιοχές "Sachsen, Sachsen-Anhalt και Thueringen".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τη συγκομιδή του έτους 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Νοεμβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. L 175 της 4. 8. 1971, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3577/90 (ΕΕ αριθ. L 353 της 17. 12. 1990, σ. 23). (2) ΕΕ αριθ. L 215 της 23. 7. 1982, σ. 3. Κανονισμός που τροποποιήθηκε τελευταία  από τον κανονισμό (ΕΟΚ) αριθ. 1808/89 (ΕΕ αριθ. L 177 της 24. 6. 1989, σ. 5).